
I. A végrehajtás feltételei

A Budapest közlekedésszervezési feladatainak ellátásáról szóló 20/2012. (III. 14.) Főv. Kgy. rendelet elfogadását követően a BKK Zrt.-vel kötött feladatellátásról és közszolgáltatásról szóló keretmegállapodás alapján a végrehajtás feltételei biztosítottak. 

II. A társadalmi hatások összefoglalása

1. Elsődleges, célzott hatások
A javaslat célja, hogy a Közlekedésszervező feladatait az új agglomerációs modellben meghatározza, és a Közlekedésszervezőre telepítse.
Emellett a menetrendi év kivezetésével csökkennek az adminisztrációs terhek, növekedik a finanszírozás transzparenciája. 

2. Másodlagos hatások
A fentieken túl a jogszabály módosítás célja az elővárosi és a helyi közösségi közlekedés integrált jellegének biztosítása, a szolgáltatási színvonal fenntartása-javítása, valamint az utazóközönség zavartalan és folyamatos ellátása. 
A naptári (üzleti) éves időszakra való áttérés következtében átláthatóbbá válik a közlekedésszervezői feladatok üzleti tervezése és finanszírozási, elszámolási rendszere. A közlekedésszervezői feladatellátás finanszírozási szerződésének (Éves Melléklet) időszaka igazodik a Főváros költségvetési időszakához. A menetrendi évre és üzleti évre vonatkozó párhuzamos jellegű nyilvántartások, kimutatások megszűnésével az adminisztrációs terhek és költségek csökkennek. 

III. Társadalmi költségek


a) A vállalkozások pénzügyi terhei
A javaslatnak nincs közvetlen hatása a vállalkozások pénzügyi terheire.

b) A háztartások pénzügyi terhei
A javaslatnak sem közvetlen, sem közvetett hatása nincs a háztartások pénzügyi terheire, a jelenleg érvényes tarifa politika és a díjszabási struktúra 2019. december 31-ig hatályban marad. 


c) Az előterjesztéssel érintett valamely konkrét társadalmi csoport terhei
A javaslatnak nincs sem közvetett, sem közvetlen pénzügyi hatása egyetlen társadalmi csoportra sem, a jelenleg érvényes tarifa politika és a díjszabási struktúra 2019. december 31-ig hatályban marad. 

d) Hatékonysági és versenyképességi költségek
A közösségi közlekedés költségei a fővárosban kiszámíthatóak, tervezhetőek. 

e) Az előterjesztés adminisztratív terhei 
A javaslat megbízhatóan rendezi a jelenleg meglévő adminisztrációs kockázatokat.


IV. Költségvetési hatások

Az új agglomerációs modell alapján a Fővárosi Önkormányzat közösségi közlekedés finanszírozásával kapcsolatos pénzügyi pozíciója 11,85 Mrd Ft-tal javul.

V. Egészségügyi hatások
A javaslatnak nincs egészségügyi hatása.

VI. Környezeti hatások
A javaslatnak nincs környezeti hatása. 

